Henry Ford-museet

Henry Ford-museet (også kjent som Henry Ford Museum and Greenfield Village, eller mer formelt som Edison Institute) er et stort historisk innendørs-og friluftsmuseum og et nasjonalt historisk landemerke i et av Detroits forsteder, Dearborn, Michigan, USA. Det har fått navn etter sin grunnlegger, bilfabrikanten, forretningsmagnaten, Henry Ford, og er tuftet på hans forsøk på å bevare det historiske og synliggjøre Den industrielle revolusjon. Museet inneholder bygninger og maskiner, samlingene omfatter også kjøretøyer brukt av den amerikanske presidenten John F. Kennedy og  Abraham Lincolns stol fra Ford's Theatre, Thomas Edisons laboratorium, brødrene Wrights sykkelverksted og Rosa Parks' buss.

Henry Ford sa om sitt museum at det var det største museumskompleks, både innendørs og i friluft i Amerika.

Historie
Edison Institute ble innviet av USAs president, Herbert Hoover til Fords livslange venn Thomas Edison den 21. oktober 1929 på 50-årsdagen for oppfinnelsen av den vellykkede glødelampe. Tilstede var blant annet Marie Curie, George Eastman, John D. Rockefeller, Will Rogers og Orville Wright samt 250 andre.  Åpningen ble kringkastet med anmodning til lytterne om å skru på lyset inntil det ble slått av på museet.

Edison Institute var først bare tiltenkt brukt i undervisningsøyemed, men etter utallige henvendelser ble det åpnet for publikum i juni 1933.

I 1970 kjøpte museet, hva de trodde var en Brewster-stol fra 1600-tallet, lavet for en nybygger blant de første 
i Plymouth-kolonien. Museet betalte 9 000 dollar for stolen. I september 1977 ble det klart at stolen var en forfalskning, lavet i 1969 av en kunstner fra Rhode Island, Armand LaMontagne.. Museet beholder stolen og bruker den for å lære besøkende om forfalskninger.

Henry Ford-museet 

Henry Ford-museet begynte som Henry Fords personlige samling av historiske objekter som han begynte å samle på så langt tilbake som i 1906. I dag inneholder det 49 mål store (49 000 m²) område primært en samling gamle maskiner, biler, lokomotiver, luftfartøyer. Blant de utstilte objekter er:

 En modell av en atom-drevet bil; Ford Nucleon bil
 En Oscar Mayer Wienermobile
 En 1961 modell av Lincoln Continental, SS-100-X som president John F. Kennedy satt i da han ble skutt.
 Gyngestolen fra Ford's Theatre som president Abraham Lincoln satt i da han ble skutt
 George Washingtons feltseng.
 En ti-manns sykkel fra 1896
 En samling av flere fine fioliner fra 1600- og 1700-tallet, inklusive en Stradivarius.
 Thomas Edisons siste åndedrag i et forseglet glass.
 Buckminster Fullers prototyp på et Dymaxion hus.
 Bussen som Rosa Parks satt i da hun ble arrestert fordi hun nektet å flytte seg, noe som førte til bussboikotten i Montgomery
 En prototype av Igor Sikorskys første helilkopter.
 Fokker Trimotor fly som Richard Byrd hevdet å ha fløyet over Nordpolen med i 1928.
 Bill Elliotts racer-bil som oppnådde 315 km/t på Talladega in 1986.
1987
 Fairbottom Bobs Atmosfæremotor 
 En dampmaskin fra Cobb's Engine House i England.
 Automotive Hall of Fame ligger vegg i vegg med Henry Ford-museet.
 Et damplokomotiv fra Chesapeake & Ohio Railway i "Allegheny"-klassen, bygget av Lima Locomotive Works i Lima, Ohio.  Disse var de kraftigste noensinne bygd.
Museet har en  IMAX-kino hvor det vises vitenskapelige, natur- eller historiske dokumentarfilmer, såvel som andre store filmer.

Greenfield Village 

Greenfield Village er utendørs delen av Henry Ford-komplekset som (sammen med Henry Ford-museet) ble åpnet i 1929 og for publikum i juni 1933. Nesten  et hundre historiske bygninger er flyttet hit og arrangert i en "landsby" setting. Det er museets hensikt å vise hvordan amerikanere levde og arbeidet siden landet ble grunnlagt. Landsbyen omfatter bygninger fra 1700-tallet til idag. I flere av disse er det guider og tolker kledt i tidens kostymer som er opptatt med de gamle sysler. i en samling håndverksbygninger som et keramikkverksted, glass-blåseri og blikkenslagere demonstreres disse mens de bearbeider materialer for bruk i landsbyen, eller for salg. Greenfield Village har 970 mål  (970 000 m²), hvorav bare 360 mål (360 000 m²) brukes til attraksjoner, resten er skoger, elver og åkrer for sauer og hester.

Landsbyens hjem og bygninger omfatter:
 Noah Websters Connecticut hjem som var internat for Yale studenter fra 1918 til 1936, da museet fikk det og flyttet det til Greenfield Village hvor det ble restaurert.
  Brødrene Wrights sykkelverksted og hjem som ble kjøpt i 1937 og flyttet hit fra Dayton, Ohio .
 En kopi av Thomas Edisons Menlo Park laboratorium fra New Jersey. Det ble påbegynt rekonstruksjon i 1928. Bygningene er nøyaktig plassert slik de lå og er møblert med originale møbler eller nøyaktige kopier. 
 Henry Fords hus hvor han ble født, det ble flyttet fra Greenfield og Ford road i 1944. Henry Ford fikk det møblert nøyaktig slik det var på hans mors tid.
 Henry Fords  garasje hvor han bygde Ford Quadricycle
 Harvey Firestone familie-farm fra Columbiana, Ohio som er gitt av Harveys to gjenværende  sønner i 1983 for å udødeliggjøre deres fars minne.
 Rettsbygningen i Logan County, Illinois hvor Abraham Lincoln praktiserte jus.
 William Holmes McGuffeys fødested.
 Luther Burbanks kontor.
 Ackley Covered Bridge, en  75' overdekket bro bygget i 1832. Den gikk over Enlow Fork i Greene - Washington County line i Southwestern Pennsylvania og flyttet hit i 1937.
 Cape Cod Windmillall, nå kjent som Farris mill, antagelig den eldste i sitt slag i Amerika. Den var opprinnelig bygget i 1633 i Cape Cod. Den ble flyttet flere ganger rundt omkring i Cape Cod til den ble gitt museet av Ford Dealers Association og plassert i Greenfield Village i 1936.
 I 1935 fikk museet en ny bygning, sagt å ha vært Stephen Fosters barndomshjem. Bygget ble plukket fra hverandre og flyttet  "bit for bit" fra Lawrenceville, Pennsylvania (nå Pittsburgh) til Greenfield Village. Fosters niese insisterte på at det ikke var riktig, og i 1953 ble påstanden trukket tilbake, Greenfield Village viser den fortsatt som Stephen Fosters hjem selv om hans family sier at Fosters fødested ble revet i 1865.. I 2025 var det likevel tvil og riktigheten bestrides fortsatt.

Galleri

Henry Ford-museet

Flysamlimgen

Landbruksutstillingen

Bilutstillingen

Presidentens Limousiner

Made In America utstilling

Greenfield Village

Thomas Edison utstilling

Brødrene Wrights utstilling

Referanser 

Ford
Museer i Michigan
Bilmuseer
Wayne County (Michigan)